Δήμος Σιντικής

Ο Δήμος Σιντικής είναι δήμος της Περιφερειακής Ενότητας Σερρών της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης και δημιουργήθηκε την 1η Ιανουαρίου του 2011 από την συνένωση των προϋπαρχόντων δήμων Κερκίνης, Πετριτσίου και Σιδηροκάστρου και των κοινοτήτων Αχλαδοχωρίου, Αγκίστρου και Προμαχώνος, με έδρα το Σιδηρόκαστρο και συνολική έκταση 1.083 τ.χλμ. Το τοπικό συμβούλιο του δήμου αποτελείται από 25 συμβούλους, εκ των οποίων οι 10 εκλέγονται στην ΔΕ Σιδηροκάστρου, οι 7 στην ΔΕ Κερκίνης, οι 5 στην ΔΕ Πετριτσίου, ο 1 στην ΔΕ Αχλαδοχωρίου, ο 1 στην ΔΕ Προμαχώνα και ο 1 στην ΔΕ Αγκίστρου. Ο πληθυσμός του Δήμου είναι 18.532 κάτοικοι σύμφωνα με την απογραφή του 2021. Ο δήμος ενώ ταυτίζεται γεωγραφικά με την πρώην Επαρχία Σιντικής, η οποία είχε σχεδόν την ίδια έκταση, ενώ αντίστοιχα αποτελεί τον μοναδικό δήμο του νομού Σερρών, που συνορεύει με τη Βουλγαρία και την Βόρεια Μακεδονία. 

Η ονομασία Σιντική οφείλεται στην ομώνυμη Σιντική, περιοχή της Αρχαίας Μακεδονίας, η οποία καταλάμβανε την σημερινή περιοχή του νομού Σερρών καθώς και μέρος της γειτονικής Βουλγαρίας.

 Δημοτικές ενότητες και οικισμοί 
Ο Δήμος Σιντικής διαιρείται σε 6 «δημοτικές ενότητες», οι οποίες αντιστοιχούν στους 6 καταργηθέντες δήμους και κοινότητες. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης ΦΕΚ Β1292 της 11/08/2010
Πιο συγκεκριμένα (σε αγκύλες είναι ο πληθυσμός σύμφωνα με την απογραφή του 2021)«ΦΕΚ αποτελεσμάτων ΜΟΝΙΜΟΥ πληθυσμού 2011 », σελ. 10533-4 (σελ. 59-60 του pdf) και σε μορφή Excel «Πίνακας αποτελεσμάτων ΜΟΝΙΜΟΥ Πληθυσμού-Απογραφής 2011 » στην ιστοσελίδα της ΕΛΣΤΑΤ . Αρχειοθετήθηκε 24/11/2017. Ανακτήθηκε 09/01/2018.Πρόγραμμα Καλλικράτης:

 Δημοτική ενότητα Σιδηροκάστρου 
Η δημοτική ενότητα (πρώην δήμος) Σιδηροκάστρου έχει (μόνιμο) πληθυσμό 7.937 κατοίκους.
 Κοινότητα Σιδηροκάστρου [ 5.181 ]
 το Σιδηρόκαστρο [ 4.758 ]
 η Θερμοπηγή [ 122 ]
 τα Κάτω Αμπέλια [ 209 ]
 τα Λουτρά [ 1 ]
 ο Σταθμός [ 11 ]
 ο Σχιστόλιθος [ 19 ]
 η Φαιά Πέτρα [ 61 ]
 Κοινότητα Βαμβακόφυτου -- το Βαμβακόφυτο [ 825 ]
 Κοινότητα Καμαρωτού -- το Καμαρωτό [ 324 ]
 Κοινότητα Στρυμονοχωρίου -- το Στρυμονοχώρι [ 315 ]
 Κοινότητα Χαροπού -- το Χαροπό [ 783 ]
 Κοινότητα Χορτερού -- το Χορτερό [ 509 ]

Επίσης, στο έδαφος της σημερινής δημοτικής ενότητας Σιδηροκάστρου βρίσκονται και οι εγκαταλελειμμένοι οικισμοί Αετοφωλιά, Άνω Αμπέλα, Αρκ Μαχαλέ, Λαγόνι, Μουτουφλή, Πολύβρυσο και Ρεύματα.

 Δημοτική ενότητα Κερκίνης 
Η δημοτική ενότητα (πρώην δήμος) Κερκίνης έχει (μόνιμο) πληθυσμό 5.530 κατοίκους.

 Κοινότητα Ροδοπόλεως [ 850 ]
 η Ροδόπολη [ 808 ]
 η Οδηγήτρια [ 42 ]
 Κοινότητα Ανατολής [ 252 ]
 η Ανατολή [ 99 ]
 το Θεοδώρειο [ 62 ]
 ο Παραπόταμος [ 91 ]
 Κοινότητα Άνω Ποροΐων -- τα Άνω Πορόια [ 836 ]
 Κοινότητα Καστανούσσης [ 635 ]
 η Καστανούσσα [ 508 ]
 το Καλοχώρι [ 127 ]
 Κοινότητα Κάτω Ποροΐων [ 477 ]
 τα Κάτω Πορόια [ 413 ]
 το Σιδηροχώρι [ 64 ]
 Κοινότητα Κερκίνης [ 1.064 ]
 η Κερκίνη [ 757 ]
 το Κορυφούδι [ 22 ]
 το Μοναστηράκι [ 168 ]
 το Σταυροδρόμι [ 117 ]
 Κοινότητα Λιβαδιάς -- η Λιβαδιά [ 445 ]
 Κοινότητα Μακρινίτσης -- η Μακρινίτσα [ 142 ]
 Κοινότητα Νεοχωρίου (Σιντικής) -- το Νεοχώρι [ 418 ]
 Κοινότητα Πλατανακίων -- τα Πλατανάκια [ 411 ]

Επίσης, στο έδαφος της σημερινής δημοτικής ενότητας Κερκίνης βρίσκονται και οι εγκαταλελειμμένοι οικισμοί Ακμπουζαλίκ, Άκρα, Άνω Κορυφούδι, Αρσανλή, Αχλαδερό, Γενή Μαχαλά, Δαφνούσα, Δεδελή, Δρυς, Ηράκλειον, Θεοδωρίτσι, Καλαμιές, Καρά Ορμάν, Καράτζαλη, Κάτω Κιουλιχλή, Κιουρενλή, Κληματερό, Κουσλού, Μαυροσούλι, Μεσόλοφος, Μικροκώμη, Μπεσταούκ, Οδοτμλή, Ουπέ Καγιαλή, Ουρμανλή, Παγκαρασλή, Πηγαδούλια, Ποκρίτες, Ραχωνάκι, Τζαμί Μαχαλέ, Τσιμ Καγιαλή, Φιλύρα, Χότζα Μαχαλέ, Ψηλοράχη και Ψυχρονέρι.

 Δημοτική ενότητα Πετριτσίου 
Η δημοτική ενότητα (πρώην δήμος) Πετριτσίου έχει (μόνιμο) πληθυσμό 3.900 κατοίκους.

 Κοινότητα Νέου Πετριτσίου -- το Νέο Πετρίτσι [ 1.690 ]
 Κοινότητα Ακριτοχωρίου [ 485 ]
 το Ακριτοχώρι [ 279 ]
 το Θρακικό [ 83 ]
 Κοινότητα Βυρωνείας [ 702 ]
 η Βυρώνεια [ 574 ]
 η Άνω Βυρώνεια [ 0 ]
 το Ομαλό [ 128 ]
 Κοινότητα Γονίμου -- το Γόνιμο [ 418 ]
 Κοινότητα Μανδρακίου -- το Μανδράκι [ 215 ]
 Κοινότητα Μεγαλοχωρίου -- το Μεγαλοχώρι [ 513 ]

Επίσης, στο έδαφος της σημερινής δημοτικής ενότητας Πετριτσίου βρίσκονται και οι εγκαταλελειμμένοι οικισμοί Αγριόλευκα, Αετοβούνι, Δενδρόφυτο, Θρακικό (πρώην οικισμός), Κατώμερο, Μεσαία, Ξενόρρευμα, Ομαλό (πρώην οικισμός), Πετρινό, Ποταμοχώρι, Ράμνα, Τζαφερλή, Τοπόλνιτσα και Ψηλή Ράχη.

 Δημοτική ενότητα Αχλαδοχωρίου 

Η δημοτική ενότητα (πρώην κοινότητα) Αχλαδοχωρίου έχει (μόνιμο) πληθυσμό 643 κατοίκους και περιλαμβάνει:
Κοινότητα Αχλαδοχωρίου [ 518 ]
 το Αχλαδοχώρι [ 458 ]
 το Καρυδοχώρι [ 60 ]
 Κοινότητα Καπνοφύτου -- το Καπνόφυτο [ 125 ]

Επίσης, στο έδαφος της σημερινής δημοτικής ενότητας Αχλαδοχωρίου βρίσκεται και οι εγκαταλελειμμένοι οικισμοί Μέταλλο και Ομερλή.

 Δημοτική ενότητα Προμαχώνος 

Η δημοτική ενότητα (πρώην κοινότητα) Προμαχώνα έχει (μόνιμο) πληθυσμό 184 κατοίκους.

Επίσης, στο έδαφος της σημερινής δημοτικής ενότητας Προμαχώνα βρίσκονται και οι εγκαταλελειμμένοι οικισμοί Εσκιτζή, Καπνότοπος και Κλειδί.

 Δημοτική ενότητα Αγκίστρου 

Η δημοτική ενότητα (πρώην κοινότητα) Αγκίστρου έχει (μόνιμο) πληθυσμό 350 κατοίκους.

Επίσης, στο έδαφος της σημερινής δημοτικής ενότητας Αγκίστρου βρίσκονται και οι εγκαταλελειμμένοι οικισμοί Άνω Καρυδιά, Κάτω Καρυδιά, Δαμάσκηνο και Κρασοχώρι.

 Ιστορία 
Οι αρχαίοι κάτοικοί του ήρθαν από τη Λήμνο Ομήρου Ιλιάδα, Ραψωδία Α', στ. 593-594 Ομήρου Οδύσσεια, Ραψωδία Θ', στ. 292-294 και ονομάζονταν Σίντιοι Θουκυδίδου Ιστορίαι, Βιβλίο Β', κεφ. 98 ή Σιντοί   Δ. Κ. Σαμσάρης, Ιστορική γεωγραφία της Ανατολικής Μακεδονίας κατά την αρχαιότητα, Θεσσαλονίκη 1976 (Εταιρεία Μακεδονικών Σπουδών), σ. 56-57. ISBN 960-7265-16-5., απ΄ όπου πήρε το όνομα της η πρώην επαρχία της Σιντικής και ο σημερινός δήμος.

Σημαντική δράση για τον Ελληνισμό στην περιοχή επέδειξε ο Προκόπιος Λαζαρίδης, από το Ικόνιο της Μικράς Ασίας, ως διάκονος της Μητρόπολης Μελενίκου έως το 1891. Διέτρεχε όλους τους ναούς της Μητρόπολης Μελενίκου για να κηρύξει και να ενισχύσει την παιδεία και τις ελληνικές κοινότητες.Γιώργος Καζάνας, Ο Άγιος Προκόπιος Μητροπολίτης Ικονίου (+1923) - ιστολόγιο Ένωσης Μικρασιατών ΦοιτητώνΟ Ελληνισμός του Μελενοίκου

Το 1900 στο Ντεμίρ Ισάρ κατοικούσαν 3300 μουσουλμάνοι Τούρκοι, 1200 Βούλγαροι, 420 Τσιγγάνοι, 450 Τσερκέζοι και μόλις 350 χριστιανοί Έλληνες και 120 χριστιανοί Βλάχοι.Ο πληθυσμός των οικισμών της Μακεδονίας το 1900 κατά θρησκεία και γλώσσα στη στατιστική του K'ncov, Δημήτρη Λιθοξόου, lithoksou.net

Η Κοινότητα Ντεμίρ Ισάρ συστάθηκε στις 4 Ιανουαρίου 1920 με έδρα τον ομώνυμο οικισμό.Διοικητικές μεταβολές- Δ. Σιδηροκάστρου, ΕΕΤΑΑ. Το 1946 η Κοινότητα αναγνωρίστηκε σε Δήμο, ο οποίος λειτούργησε ως το 2010. Τότε ο δήμος προσαρτήθηκε στον δήμο Σιντικής.
Πρόεδροι Κοινότητας και Δήμαρχοι έχουν διατελέσει οι εξής: πρόεδρος της Κοινότητας Στέργιος Λεβέντης (1944-45)Νομομαθής και πολιτευτής της ΕΔΑ.Υπέστη διωγμούς και φυλακίστηκε κατά τη διάρκεια της χούντας., Χαρ. Βραχιονίδης (1946-49)Περικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965, σελ. 201., Γεώργιος Μάνος (1949-51), Παναγιώτης Βονίτης (1951-58), Αλέξανδρος Τριανταφυλλίδης (1959-67), Χαράλαμπος Ιντζές (1975-82), Απόστολος Καρύδας (1983-94), Βασιλική Χατζηαγγέλου (1995-98), Μιχαήλ Δοδακόπουλος (1999-2002), Αθανάσιος Σπάσης (2003-10). Από το 2011 υφίσταται ο Δήμος Σιντικής.ΕΕΤΑΑΣ. Αραμπατζής, Ιστορικό ημερολόγιο των Σερρών , διαθέσιμο σε μορφή .pdf].

 Δήμαρχοι Σιντικής 
Διάρκεια θητείαςΌνομαΠοσοστό % του νικητή (έτος εκλογών)Σημειώσεις1η Ιαν. 2011 - 31 Αυγ. 2014Απόστολος Καρύδας55,59% (2010)Εκλογή τού Απόστολου Καρύδα στον δεύτερο γύρο τών εκλογών έναντι 44,41 για τον Αθανάσιο Σπάση. 1η Σεπτ. 2014- 31 Δεκ. 2023Φώτιος Δομουχτσίδης 60,35% (2014) / 62,53% (2019) Επανεκλεγείς το 2019 με ποσοστό πάνω από 62% έναντι 37,47 για τον Ζήση Λούγγο στον 2ο γύρο των εκλογών.2024-ΣήμεραΓεώργιος Τάτσιος46,73%
(2023)Εκλέγεται νέος δήμαρχος Σιντικής από τον πρώτο γύρο στις εκλογές του 2023, έναντι του απερχόμενου δήμαρχου Φώτη Δομουχτζίδη με ποσοστό 37,06%.

 Λίμνη Κερκίνη 
Η τεχνητή λίμνη Κερκίνη αποτελεί εθνικό πάρκο, προστατεύεται από τη διεθνή Σύμβαση Ραμσάρ και αποτελεί περιοχή του Ευρωπαϊκού Δικτύου «Natura 2000», όπου υπάρχουν πολλά είδη θηλαστικών, αμφίβιων και περίπου 20 είδη ερπετών. Η ιχθυοπανίδα είναι επίσης πλούσια αφού υπάρχουν 35 είδη ψαριών με κυριότερα τα χέλια. Στην περιοχή γύρω από τη λίμνη έχουν καταγραφεί περίπου 279 είδη πουλιών. Ο αργυροπελεκάνος και η λαγγόνα που ζουν εκεί είναι μοναδικά στον κόσμο είδη, απειλούμενα με εξαφάνιση. Υπάρχουν και πολλά σπάνια αρπακτικά όπως ο χρυσαετός, ο βασιλαετός, ο πετρίτης. Επίσης εδώ ζουν νεροβούβαλοι.
Στα σημεία ενδιαφέροντος συμπεριλαμβάνονται το οχυρό Ρούπελ και το Μνημείο Βασιλείου Β' του Μακεδόνος (Μνημείο Μάχης του Κλειδίου) που βρίσκεται έξω από τον Προμαχώνα επί του αυτοκινητόδρομου Θεσσαλονίκης-Προμαχώνα.

 Παραπομπές 

Κατηγορία:Δήμοι της Περιφέρειας Κεντρικής Μακεδονίας
Κατηγορία:Δήμοι της περιφερειακής ενότητας Σερρών